paragraph_text: Snohomish, pleme Salishan Indijanaca s donjeg toka rijeke Snohomish i južnom dijelu otoka Whidbey u Washingtonu. Značenje imena ovog plemena nije poznato, a od Calapooya su nazivani Ashnuhumsh. Njihova populacija uključujući Snoqualmie i Tulalip, bila je po Mooneyu oko 1,200 (1780.), a 1850. broj Snohomisha spao je na 350. Snohomishi su jezično najsrodniji plemenima čiji jezici pripadaju skupini Twana, no njihovim jezikom 1998. još je govorilo tek deset ili manji ljudi. Među Snohomishima se razlikuje nekoliko lokalnih skupina, to su: Snohomishi danas žive na rezervatu Tulalip, utemeljenom ugovorom Point Elliott 1855. za plemena Dwamish ili Duwamish, Etakmur (Etakmehu), Lummi, Snohomish, Suquamish i Swiwamish (Sammamish), te u okruzima King, Snohomish i Jefferson, s nekih 1,700 članova na kraju 20.-tog stoljeća. Prema SIL-u njihov broj iznosio je oko 800 1977.